stanford-oval/wikipedia huggingface dataset:
לואיזה שרלוטה, דוכסית מקלנבורג-שוורין
ביוגרפיה

לואיזה שרלוטה נולדה ב-19 בנובמבר 1779 בשוורין שהשתייכה לדוכסות מקלנבורג-שוורין, לפרידריך פרנץ הראשון, הדוכס הגדול של מקלנבורג-שוורין וללואיזה, נסיכת סקסוניה-גותה-אלטנבורג.
ב-1 בנובמבר 1795 התארסה לואיזה שרלוטה עם גוסטב הרביעי אדולף, מלך שוודיה, אולם עד מהרה ביטל גוסטב את האירוסין, מכיוון שהופעלו עליו לחצים להתחתן עם אלכסנדרה פבלובנה, הדוכסית הגדולה של רוסיה בתה של יקטרינה הגדולה, ומכיוון שנאמר לו על לואיזה שרלוטה שאינה יפה. עקב ביטול האירוסים דרש אביה פיצוי, ובשנת 1803 העבירה שוודיה לדוכסות מקלנבורג-שוורין את העיר ויסמר.
ב-21 באוקטובר 1797 התחתנה לואיזה שרלוטה עם קרובה הרחוק אוגוסט, דוכס סקסוניה-גותה-אלטנבורג, אולם, הנישואין לא היו מאושרים, ועל אף שלואיזה שרלוטה רצתה לעזוב אותו, היא נאלצה על ידי משפחתה להישאר עמו.
ב-21 בדצמבר 1800 ילדה לואיזה שרלוטה את בתה היחידה לואיזה, נסיכת סקסוניה-גותה-אלטנבורג, שהתחתנה עם ארנסט הראשון, דוכס סקסוניה-קובורג-גותה, אולם, כתוצאה מסיבוכים בלידה, מתה לואיזה שרלוטה שבועיים לאחר מכן ב-4 בינואר 1801.
הערות שוליים

↑  שלא יצאו לבסוף אל הפועל
↑  שניהם היו צאצאים של פרידריך השני, דוכס סקסוניה-גותה-אלטנבורג
| --- | --- |
בקרת זהויות :  GND: 142807427  VIAF: 160151976   WorldCat (עם VIAF): 160151976
לואיס בררטון

| --- | --- |

 לידה:  21 ביוני 1890 פיטסבורג, פנסילבניה, ארצות הברית ארצות הברית 
 פטירה:  20 ביולי 1967 (בגיל 77) וושינגטון די. סי., ארצות הברית ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  סיינט ג'ון קולג'  האקדמיה הימית של ארצות הברית 
 השתייכות:  צבא ארצות הברית 
 דרגה:   לוטננט גנרל
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 צלב התעופה המצוינת  מפקד עם כוכב של מסדר פולוניה רסטיטוטה  מפקד במסדר אורנז'-נסאו  מפקד בלגיון הכבוד  חבר במסדר האמבט  כוכב הכסף  לב הארגמן  מדליית האוויר  כוכב הארד  לגיון ההצטיינות של ארצות הברית בדרגת לגיונר  מדליית הניצחון 
 
לואיס הייד בררטון (באנגלית: Lewis H. Brereton;‏ 21 ביוני 1890 - 1 באוגוסט 1967) היה לוטננט גנרל אמריקני, אשר פיקד על כוחות בחיל האוויר האמריקני ועל הארמייה המוטסת הראשונה.
לואיזה שרלוטה, נסיכת סקסוניה-אלטנבורג

לואיזה שרלוטה, נסיכת סקסוניה-אלטנבורג (בגרמנית: Louise Charlotte von Sachsen-Altenburg; 11 באוגוסט 1873 – 14 באפריל 1953), הייתה אשתו של אדוארד, דוכס אנהלט.
ביוגרפיה

לואיזה שרלוטה נולדה ב-11 באוגוסט 1873 באלטנבורג שהשתייכה לדוכסות סקסוניה-אלטנבורג, למוריץ, נסיך סקסוניה-אלטנבורג, ולאוגוסטה, נסיכת סקסוניה-מיינינגן, בתם של ברנהרד השני, דוכס סקסוניה-מיינינגן ומריה פרדריקה, נסיכת הסן-קאסל.
ב-6 בפברואר 1895 התחתנה לואיזה שרלוטה עם אדוארד, נסיך אנהלט, ממנו נולדו לה 6 ילדים. ב-26 בינואר 1918 התגרשו השניים, וב-21 באפריל אותה שנה מת פרידריך השני, דוכס אנהלט ואדוארד עלה לשלטון במקומו. ב-13 בספטמבר אותה שנה מת אדוארד, ובנה יואכים ארנסט, דוכס אנהלט עלה לשלטון במקומו עד לאחר מלחמת העולם הראשונה. ב-14 באפריל 1953 מתה לואיזה שרלוטה באלטנבורג, והיא בת 80 שנה.
משפחתה

ב-6 בפברואר 1895 התחתנה לואיזה שרלוטה עם אדוארד, דוכס אנהלט, ממנו נולדו לה 6 ילדים:
פרדריקה, נסיכת אנהלט (1896)
לאופולד, נסיך אנהלט (1897–1898)
מריה אוגוסטה, נסיכת אנהלט (1898–1983), התחתנה עם יואכים, נסיך פרוסיה
יואכים ארנסט, דוכס אנהלט (1901–1947)
אויגן, נסיך אנהלט (1903–1980)
וולפגנג, נסיך אנהלט (1912–1936)
כטוב בעיניכם (סרט, 2006)

| --- | --- |

כרזת הסרט
 מבוסס על:  המחזה כטוב בעיניכם מאת ויליאם שייקספיר
 בימוי:  קנת בראנה
 הופק בידי:  קנת בראנה ג'ודי הופלונד סיימון מוזלי
 תסריט:  קנת בראנה
 עריכה:  ניל פארל
 שחקנים ראשיים:  רומולה גראי ברייס דאלאס הווארד קווין קליין אדריאן לסטר ג'נט מק'תיר אלפרד מולינה דייוויד אוילאו בריאן בלסד
 מוזיקה:  פטריק דויל
 צילום:  רוג'ר לנסר
 מדינה:  הממלכה המאוחדת הממלכה המאוחדת  ארצות הברית ארצות הברית
 חברת הפקה:  BBC Films HBO Films Shakespeare Film Company
 חברה מפיצה:  HBO Films (ארצות הברית) Lionsgate Films (הממלכה המאוחדת) Medusa Distribuzione  (איטליה)
 שיטת הפצה:  וידאו על פי דרישה 
 הקרנת בכורה:  איטליה 1 בספטמבר 2006  הממלכה המאוחדת 21 בספטמבר 2007
 משך הקרנה:  127 דקות
 שפת הסרט:  אנגלית
 סוגה:  סרט קומדיה, קומדיה רומנטית 
 הכנסות:  442,515 דולר
 אתר רשמי
 דף הסרט ב־IMDb
 
כטוב בעיניכם (באנגלית: As You Like It) הוא סרט קולנוע משנת 2006 בבימויו של קנת בראנה המבוסס על המחזה השייקספירי באותו שם. בסרט מככבים ברייס דאלאס הווארד בתפקיד רוזלינד, דייוויד אוילאו בתפקיד אורלנדו דה בויס, רומולה גראי בתפקיד סיליה, אדריאן לסטר בתפקיד אוליבר דה בויס, אלפרד מולינה בתפקיד טאצ'סטון, קווין קליין בתפקיד ז'אק, ג'נט מק'תיר בתפקיד אודרי, ובריאן בלסד בתפקיד כפול בדמות הדוכס פרדריק ובדמות הדוכס הבכור.
בראנה העביר את מקום ההתרחשות מצרפת של ימי הביניים למושבה אירופית ביפן של סוף המאה ה-19 אחרי תקופת מייג'י. הצילומים נערכו באולפני שפרטון, ובגני וייקהרסט פלייס, שלא צולם שם סרט קולנוע לפני כן. ההפקה היא של The Shakespeare Film Company, במימון של סרטי HBO. זהו סרטו הראשון של בראנה שצולם בפורמט סופר 35.
תקציר עלילה

ראו בערך על המחזה "כטוב בעיניכם".
ההתרחשות ביפן

על אף שהסרט לא צולם ביפן, בראנה מדמיין את ההתרחשות ביפן של סוף המאה התשע עשרה בה התגוררו סוחרים אנגלים רבים. בראנה מתאר את חצר הדוכס כמאחז בריטי ששליטו מעריץ את התרבות היפנית. על אף שרוב התושבים לובשים בגדים אירופיים, הדוכס הבכור ואחיו לובשים תלבושות יפניות. הגבירות הבריטיות מכסות פניהן במניפה, ומסרקות את שערן בסגנון יפני. את הדמויות הנמצאות ביער ארדן מגלמים גם שחקנים מערביים וגם ויפנים. ויליאם ופיבי הם יפנים, קורין ואודרי הם אירופאים, בעוד סיביליוס הוא אירופאי הלובש בגדים יפניים. את האחים למשפחת בויס, אורלנדו ואוליבר, מגלמים שחקנים בריטים שחורים. אורלנדו מתאבק נגד מתאבק סומו יפני.
בראנה הוסיף לסרט פרולוג שבו לוחמי נינג'ה תוקפים את משפחת הדוכס הבכור, תוך כדי הופעה בתיאטרון קבוקי. הפרולוג של בראנה מגדיר בדיוק את הרגע בו הדוכס פרדריק משתלט על ממלכתו של אחיו, דבר שאינו מוגדר במחזה השייקספירי.
האפילוג קוטע בכוונה את הקרדיטים בסיום בנאום של רוזלינד, והמצלמה מתמקדת בשחקנית שמגלמת את רוזלינד, ברייס דאלאס הווארד, כשהיא הולכת לעבר קרון ההלבשה שלה באתר הצילומים.
על אף השינוי התרבותי, נותרו על כנם השפה השייקספירית ושמות הדמויות. הסרט נאמן לעלילה במקור הספרותי. חלק מהמבקרים שבחו את התפאורה. אחרים קבעו שהיא חסרת תועלת ולא רלוונטית מכיוון שחלק מהדמויות אינן יפניות.
צוות השחקנים

ברייס דאלאס הווארד – רוזלינד
דייוויד אוילאו – אורלנדו דה בויס
רומולה גראי – סיליה
קווין קליין – ז'אק
אדריאן לסטר – אוליבר דה בויס
אלפרד מולינה – טאצ'סטון
ג'ייד ג'פריס – פיבי
אלכס וינדהם – סילביוס
בריאן בלסד – הדוכס פרדריק / הדוכס הבכור
יוקי ימאמוטו – איש בחצר הדוכס הבכור
סאשה בנט – עוזרו של פרדריק
ג'ימי יול – קורין
ריצ'רד בריירס – אדם
יי טסו – צ'ארלס המתאבק
ג'נט מק'תיר – אודרי
פול צ'אן – ויליאם
יציאה לאקרנים

הסרט יצא לאקרנים באיטליה ב-1 בספטמבר 2006, ביוון ב-7 בספטמבר 2006, ובממלכה המאוחדת ב-21 בספטמבר 2007.
בארצות הברית שודר הסרט לראשונה בטלוויזיה ברשת HBO ב-21 באוגוסט 2007, אבל לא הוקרן באופן מסחרי בתי הקולנוע.
ב-25 בספטמבר 2007 יצא הסרט בארצות הברית על גבי DVD.
קבלה

באתר Rotten Tomatoes דורג הסרט עם ציון של 36% המסתמך על 14 ביקורות חיוביות. הציון הממוצע הוא 4.7 מתוך 10. באתר Metacritic קיבל הסרט ציון של 75 מתוך 100 המבוסס על 15 ביקורות.
פרסים

בינואר 2008 זכה קווין קליין בפרס גילדת שחקני המסך לשחקן מצטיין בסרט טלוויזיה או מיני-סדרה על הופעתו בסרט.
ברייס דאלאס הווארד הייתה מועמדת לפרס גלובוס הזהב לשחקנית הטובה ביותר בסרט טלוויזיה או מיני-סדרה.
הערות שוליים

1 2  "As You Like It". Box Office Mojo. נבדק ב-6 במרץ 2016. {{cite web}}:  (עזרה)
↑  Gronvall, Andrea (16 באוגוסט 2007). "Wrong Turn". Chicago Reader. נבדק ב-24 ביולי 2012. {{cite web}}:  (עזרה)
↑  King, Susan (19 באוגוסט 2007). "Keeping the best of the Bard within reach". Los Angeles Times. נבדק ב-6 במרץ 2016. {{cite news}}:  (עזרה)
↑  "As You Like It". Rotten Tomatoes. נבדק ב-24 ביולי 2012. {{cite web}}:  (עזרה)
↑  "As You Like It : Season 1". Metacritic. 21 באוגוסט 2007. נבדק ב-24 ביולי 2012. {{cite web}}:  (עזרה)
| --- | --- |
בקרת זהויות :  LCCN: no2007112009   WorldCat (עם LCCN): no2007-112009
לואיזה קרולינה, נסיכת הסן-קאסל

לואיזה קרולינה, נסיכת הסן-קאסל (בגרמנית: Luise Karoline von Hessen-Kassel;‏ 28 בספטמבר 1789 – 13 במרץ 1867), הייתה אמו של כריסטיאן התשיעי, מלך דנמרק.
ביוגרפיה

לואיזה קרולינה נולדה ב-28 בספטמבר 1789 בטירת גוטורפ, לקרל, נסיך הסן-קאסל וללואיזה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה. בשנת 1790 התחתנה אחותה מריה מהסן-קאסל עם פרדריק, נסיך הכתר של דנמרק, ובשנת 1808 הם הוכתרו כמלכי דנמרק.
ב-26 בינואר 1810 התחתנה לואיזה קרולינה עם פרידריך וילהלם, נסיך שלזוויג-הולשטיין-זונדרבורג-גליקסבורג, ממנה נולדו לו 10 ילדים.
בשנת 1816 מת חמיה פרידריך קרל לודוויג, דוכס שלזוויג-הולשטיין-זונדרבורג-בק, ובעלה פרידריך וילהלם ירש את תאריו ונחלותיו. בשנת 1825 שינה פרידריך וילהלם את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. בשנת 1831 מת פרידריך וילהלם בטירת גוטורפ, ובנה קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו. בשנת 1847 מונה בנה כריסטיאן לנסיך הכתר של דנמרק, ולאחר מות פרדריק השביעי, מלך דנמרק בשנת 1863 הוא עלה במקומו לשלטון.
ב-13 במרץ 1867 מתה לואיזה קרולינה בבאלנשטדט, ובעת מותה, היא הייתה הנכדה האחרונה ששרדה מנכדיו של פרדריק החמישי, מלך דנמרק.
משפחתה

ב-26 בינואר 1810 התחתנה לואיזה קרולינה עם פרידריך וילהלם, דוכס שלזוויג-הולשטיין-זונדרבורג-גליקסבורג, ממנו נולדו לה 10 ילדים:
לואיזה מריה, נסיכת שלזוויג-הולשטיין-זונדרבורג-גליקסבורג (1810–1869)
פרדריקה, נסיכת שלזוויג-הולשטיין-זונדרבורג-גליקסבורג (1811–1902), התחתנה עם אלכסנדר קרל, דוכס אנהלט-ברנבורג
קרל, דוכס שלזוויג-הולשטיין-זונדרבורג-גליקסבורג (1813–1878)
פרידריך, דוכס שלזוויג-הולשטיין-זונדרבורג-גליקסבורג (1814–1885)
וילהלם, נסיך שלזוויג-הולשטיין-זונדרבורג-גליקסבורג (1816–1893)
כריסטיאן התשיעי, מלך דנמרק (1818–1906)
לואיזה, נסיכת שלזוויג-הולשטיין-זונדרבורג-גליקסבורג (1820–1894)
יוליוס, נסיך שלזוויג-הולשטיין-זונדרבורג-גליקסבורג (1824–1903)
יוהאן, נסיך שלזוויג-הולשטיין-זונדרבורג-גליקסבורג (1825–1911)
ניקולאוס, נסיך שלזוויג-הולשטיין-זונדרבורג-גליקסבורג (1828–1849)
כלא קרסטי

| --- | --- |

 מידע כללי
 סוג:  אטרקציה תיירותית, סימן נוף, detention center, מכלול מבני מורשת תרבותיים 
 מיקום:  רובע קלינין 
 מדינה:  רוסיה 
 הקמה ובנייה
 תקופת הבנייה:  ?–1730
 תאריך פתיחה רשמי:  1730 
 תאריך פירוק:  22 בדצמבר 2017 
 קואורדינטות:  59°57′13″N 30°21′52″E﻿ / ﻿59.9537°N 30.3644°E﻿ / 59.9537; 30.3644
 www.kresty.ru
 he
 
כלא קרסטי (ברוסית: Кресты́, או СИЗО-1 Кресты УФСИН России по г. Спб и Ло) הוא בית מעצר לשעבר לפני משפט בסנקט פטרבורג, אחד המפורסמים והגדולים ברוסיה שנבנה בצורת פנאופטיקון. השם הרשמי עד דצמבר 2017 היה יחידת מעצר מספר 1 של סניף שירות בתי הסוהר הפדרלי בסנקט פטרבורג ובמחוז לנינגרד. ממוקם בגדות החימוש 7 בסנקט פטרבורג. כיום פועל המתקן כמושבת תיקון, כ-200 אסירים עוסקים בתיקון המתקן עצמו וביצוע שירותים אחרים.
בתחילה, שימש כבית סוהר מבודד בפטרבורג, שנפתח בשנת 1893 בצד של ויבורג וכלל שני מבנים בצורת צלב, שיועדו לפושעים והכיל מעל אלף תאי כליאה בודדים, שאסיריהם נדרשו לעבוד. הכלא היה למופת לבניית בתי כלא מסוגו ברוסיה במאה ה-19 (ונבנו בתי כלא דומים בסמרה, צ'ליאבינסק וערים אחרות).
בשנת 2017 הועברו כלל האסירים לכלא קרסטי החדש וכלא זה הפך למושבת תיקון.
בריחות

לאורך ההיסטוריה ידועים שלושה ניסיונות בריחה מהכלא:
בליל 11 בנובמבר 1922, נמלט לנקה פנטלייב יחד עם כמה שותפים. הם נמלטו בעזרתו של אחד הסוהרים כדי לצאת מבניין הכלא, טיפסו על הקיר שעל העץ וירדו מבחוץ באמצעות חבלים ארוגים מראש מהשמיכות שלהם.
בשנת 1991 ניסה השודד סרגיי מדוייב לברוח עם אקדח שהועבר אליו מהחוקרת נטליה וורונצובה. כשברח הוא פצע קשה מאבטח, אך הבריחה נכשלה והוא נלכד. בית המשפט גזר עליו הוצאה להורג בשנת 1995, שלאחר מכן הומר למאסר עולם.
ב-23 בפברואר 1992 נעשה ניסיון בריחה של שבעה אסירים בראשות יורי פרפלקין ויורי שפראנוב. הם וחמשה אסירים נוספים לקחו שני מבקרים כבני ערובה. רובם נוטרלו וחוסלו במהלך הבריחה. פרפלקין נידון למוות בשנת 1995, לאחר מכן עונשו הומר למאסר עולם.
אנדרטאות > אנדרטה לזכר נפגעי הדיכוי הפוליטי

ב-28 באפריל 1995, מול הכלא, בגדה הנגדית, הוקמה אנדרטה לזכר קורבנות הדיכוי הפוליטי בצורת שני ספינקסים מברונזה על כני גרניט על פי הפרויקט של מיכאיל שמיאקין. הספינקסים הלא שגרתיים הללו נראים מצד אחד כפנים נשיות צעירות, מצד שני הפונה לכלא, כגולגולות חשופות וחתוכות. בין הספינקסים על משטח הסוללה של האנדרטה נמצא חלון תא כלא מסוגנן. לאורך צדי כני הגרניט מונחות טבליות נחושת שעליהם חרוטות שורות מיצירותיהם של ניקולאי גומיליוב, אוסיפ מנדלשטם, אנה אחמטובה, נ. זבולוצקי, ד. אנדרה, דמיטרי ליכצ'וב, יוסף ברודסקי, יורי גלנסקוב, אלכסנדר סולז'ניצין, ולדימיר ויסוצקי וולדימיר בוקובסקי. ב-7 במאי 2015 נחנך לוח זיכרון שהוקדש למרשל מברית המועצות קונסטנטין רוקוסובסקי.
אנדרטאות > אנדרטה לאנה אחמטובה

באזור הקטן שבין רחוב שפלרנאיה וגדות יום ראשון, ניצבת אנדרטה למשוררת אנה אחמטובה, שבעלה (בשנת 1921) ובנה (בשנים 1938–1939) נכלאו בכלא קרסטי. האנדרטה הוקמה בדצמבר 2006.
גלריה

אנדרטה לזכר נפגעי הדיכוי הפוליטי (רו'), נהר הנייבה ומראה אל הכלא.
כנסיית אלכסנדר נבסקי הקדוש במתחם הכלא
הערות שוליים

↑  "Документальный фильм «Последний бандит Советского Союза» из цикла Вахтанга Микеладзе «Приговорённые пожизненно»".
↑  В "Крестах" установят мемориальную доску маршалу Рокоссовскому Подробнее: https://neva.today/news/v-krestah-ustanovyat-memorialnuyu-dosku-marshalu-rokossovskomu-110683/
לואיזה שרלוטה, נסיכת דנמרק

לואיזה שרלוטה, נסיכת דנמרק (בדנית: Louise Charlotte af Danmark; 30 באוקטובר 1789 – 28 במרץ 1864), הייתה אחותו של כריסטיאן השמיני, מלך דנמרק וחותנתו של כריסטיאן התשיעי, מלך דנמרק.
ביוגרפיה

לואיזה שרלוטה נולדה ב-30 באוקטובר 1789 בארמון כריסטיאנסבורג, קופנהגן, לפרדריק, נסיך הכתר של דנמרק ונורווגיה, בנם של פרדריק החמישי, מלך דנמרק ואשתו השנייה, יוליאנה מריה מבראונשווייג-וולפנביטל, ולסופיה פרדריקה, דוכסית מקלנבורג-שוורין, בתם של לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד.
ב-10 בנובמבר 1810 התחתנה לואיזה שרלוטה עם וילהלם, נסיך הסן-קאסל, ממנו נולדו לה 6 ילדים. וילהלם שירת מנעוריו בצבא הדני, ובני הזוג התגוררו בדנמרק. לואיזה שרלוטה הייתה אשה חכמה, מעשית וחסכונית, ושמרה על המצב הכספי של משק הבית. כמו כן היא התעניינה באמנות ובשירה, והחשיבה את עצמה כפטריוטית דנית.
בשנת 1839 מת פרדריק השישי, מלך דנמרק, ואחיה כריסטיאן השמיני, מלך דנמרק עלה לשלטון במקומו. בתקופת שלטונו של אחיה מילאה לואיזה שרלוטה תפקיד חשוב בחצר המלוכה, ואחיה רצה שמשפחתה תעלה לשלטון במקומו לאחר היכחדות משפחתו. בשנת 1848 מת אחיה, ובנו פרדריק השביעי, מלך דנמרק עלה לשלטון במקומו. בשנת 1850 הושפעה ממשלת דנמרק מהאימפריה הרוסית, והחלה לתמוך במינוי חתנה כריסטיאן, נסיך שלזוויג-הולשטיין-זונדרבורג-גליקסבורג לנסיך הכתר. בתחילה התנגדה לכך לואיזה שרלוטה, אולם לאחר שראתה שהתמיכה בכריסטיאן חזקה, ויתרה בשנת 1851 יחד עם בנה פרידריך וילהלם, נסיך הסן-קאסל על הטענה לכתר לטובת בתה לואיזה, נסיכת הסן-קאסל, שמצידה העבירה זאת לבעלה כריסטיאן. בשנת 1863 מת אחיינה פרדריק השביעי, וחתנה עלה לשלטון במקומו, וב-28 במרץ 1864 מתה לואיזה שרלוטה בארמון כריסטיאנסבורג, קופנהגן.
משפחתה

ב-10 בנובמבר 1810 התחתנה לואיזה שרלוטה עם וילהלם, נסיך הסן-קאסל, ממנו נולדו לה 6 ילדים:
קרולינה, נסיכת הסן-קאסל (1811–1829)
מריה לואיזה שרלוטה, נסיכת הסן-קאסל (1814–1895), התחתנה עם פרידריך אוגוסט, נסיך אנהלט-דסאו
לואיזה, נסיכת הסן-קאסל (1817–1898), התחתנה עם כריסטיאן התשיעי, מלך דנמרק
פרידריך וילהלם, נסיך הסן-קאסל (1820–1884), התחתן עם אלכסנדרה ניקולאייבנה, הנסיכה הגדולה של רוסיה, ולאחריה התחתן עם אנה, נסיכת פרוסיה
אוגוסטה, נסיכת הסן-קאסל (1823–1899), התחתנה עם הברון קרל פרידריך פון בליקסן-פינקה, אדון נסביהולם.
סופיה, נסיכת הסן-קאסל (1827)
כאב ראש מקבצי

| --- | --- |

 תחום:  נוירולוגיה 
 גורם:  לא ידוע 
 תסמינים:  sweating, עצבנות, אגיטציה פסיכומוטורית, צנחת, כאב ראש, נזלת, אדמומיות בעין, גודש באף, tear secretion, פוטופוביה 
 קישורים ומאגרי מידע
 eMedicine:  1142459 
 MeSH:  D003027
 סיווגים
 ICD-10:  G44.0 
 
כאב ראש מקבצי הוא מחלה נוירולוגית המאופיינת בכאב ראש חזק ביותר בצד אחד של הראש, המופיע לרוב בפתאומיות. עוצמת הכאב נחשבת לקשה מבין כל כאבי הראש ולעיתים מתייחסים לכאב הראש המקבצי ככאב הקשה ביותר הידוע לאדם. רוב הסובלים מכאבי ראש אלו חווים "מקבץ" של התקפים מרובים במהלך תקופה מסוימת בשנה, ומכאן שמה של המחלה. תקופות אלו יכולות לבוא בכל עת ולהמשך פרקי זמן שונים, וביניהן עשויות להתקיים תקופות הפוגה של חודשים ואף שנים ללא כאב. הגורם למחלה אינו ידוע.
המחלה נפוצה יותר בקרב גברים, ושכיחותה הכללית באוכלוסייה היא בין 56 עד 326 אנשים לכל 100,000.
תסמינים

כאב הראש המקבצי מתאפיין בכאב בלתי נסבל ורציף בצד אחד של הראש, המלווה בסימנים אוטונומיים כגון עין דומעת, נחיר סתום או נוזל והזעה מוגברת בצד של הכאב. משך התקף ממוצע נע בין 15 דקות ל-3 שעות ובמקרים קיצוניים חודשים.
הכאב מתחיל בצורה חדה, ללא תסמינים המבשרים על התקף קרב אצל רוב הסובלים (בניגוד למיגרנות, בהן קיימים תסמינים מוקדמים ומבשרים לכאב). כשליש מהסובלים מעידים על רגישות, תחושת כובד, וסימנים מקדימים אחרים לפני ההתקף. למרות שכאב הראש המקבצי מאופיין על ידי כאב בצד אחד בלבד, ישנם מקרים נדירים בהם כאב הראש מחליף צד מהתקף להתקף ואפילו באמצע ההתקף.
לאחר ההתקף ישנה תחושת אופוריה ובעיקר תשישות ועייפות.
תסמינים > כאב

כאמור, כאב הראש המקבצי נחשב לכאב הראש החזק ביותר שידוע בתחום הרפואה. נשים הסובלות מהמחלה דיווחו כי הכאבים בשעת התקף חמורים יותר מכאבי לידה. הכאב בראש עצמו מתואר ככאב של סכין החותכת את הראש ותחושת בעירה באזור הכואב.
מוקד הכאב הוא לרוב סביב הרקה וארובת העין או העין עצמה (לרוב מאחורי העין), ולעיתים מקרין לצוואר, ללחי, למצח, לחלקה העליון של הלסת ואף לכתף. הסובלים מתארים תחושות של דקירה מאחורי העין ו/או של לחץ בארובת העין.
תופעות נוספות הן אדמומיות חזקה בעין הנמצאת בצד הראש בו ממוקד הכאב והפרשה מוגברת של נזלת מהנחיר בצד הסובל.
הכאבים החזקים עשויים לגרום לסובלים מהם לבצע פעולות שונות על מנת להקל על כאבם, גם אם בצורה רגעית, אך אלו עשויות לפגוע בהם ואף לגרום למוות. פעולות אלו יכולות להיות, למשל, הפעלת לחץ חזק במיוחד על אזורים שונים בראש, דפיקת הראש כנגד עצמים קשיחים, טלטול חזק של הראש ועוד. לכן, זכו בעבר כאבי הראש המקבציים לכינוי "כאב ראש התאבדותי" (Suicide Headache).
תסמינים > תופעות נוספות

בזמן התקף, מופיעים תסמינים נוספים הקשורים למערכת העצבים האוטונומית. התסמינים מופיעים תמיד בצד הכואב, וכוללים דמעת של העין, אדמומיות של העין, נחיר סתום או נוזל, הזעה והסמקה. כל אלו גורמים לסובל לחוסר מנוחה שיכולה לבוא לידי ביטוי בצעידה לאורך חדר הלוך וחזור או לבצע תנועות שונות נוספות המסיחות הדעת מהכאב. אצל חלק מהחולים יש רגישות לאור ורעש היכולים להגביר את עוצמת הכאב. נוסף לתופעות הנ"ל ישנה תופעה של התקשות הצוואר וכאב נלווה בשיניים האחוריות ולעיתים גם בלסת.
תסמינים > תדירות

כאבי הראש מופיעים בהתקפים הנמשכים בין מספר דקות למספר שעות, בממוצע פעם או פעמיים ביום. חלק מהחולים מדווחים על כאבי ראש עמומים יותר המופיעים בשאר שעות היום, או על דקירות קצרות וחזקות באזור הכואב. ההתקפים מופיעים בדרך כלל בזמן קבוע, לעיתים גם  בלילה ולכן זכו כאבי הראש המקבציים לכינוי "שעון מעורר". חלק מהסובלים יעידו שכאבי הראש יכולים לחזור על עצמם בימים קבועים במשך שבועות ואף באותה שעה בדיוק לאורך כל תקופת המקבץ. מה שגרם לרופאים לחשוד שגורם אפשרי למחלה הוא השעון הביולוגי של האדם.[דרוש מקור]
התקופה בה מופיעים ההתקפים נקראת תקופת המקבץ. אצל 90% מהחולים תקופת המקבץ אורכת בין ארבעה לשמונה שבועות, אחריהם מגיעה הפוגה של חודשים או שנים ללא כאב. רוב החולים עוברים תקופת מקבץ פעם או פעמיים בשנה, בעיקר בעונות המעבר ובייחוד בסתיו.[דרוש מקור]
עשרה אחוזים מהחולים סובלים מהמחלה בצורה כרונית. בצורה זו אין הפוגות בין המקבצים לאורך תקופה ארוכה משנה. הצורה הרגילה יכולה להפוך לכרונית, ולהפך.
פתופיזיולוגיה

כאב הראש המקבצי הוגדר ככאב ראש הנובע משינוי במצב כלי הדם העוברים בראש, מה שיוצר לחץ על העצב הטריגמינלי (המשולש) האחראי לתחושות שחש האדם בפנים (מה שיכול להסביר את התופעות של הדמעות בעין, סתימה באף וכו'). למרות שהכאב המקבצי חשוד ככאב הנובע משינוי בכלי הדם, עדיין הסיבה לשינוי בכלי הדם אינה ידועה. ככל הנראה מדובר בשינוי מוטורי בכלי הדם (vasomotor).[דרוש מקור] לאחרונה מחקרים קישרו את היעדרותו של הטסטוסטרון בגוף לכאבי הראש המקבציים.[דרוש מקור]
פתופיזיולוגיה > היפותלמוס

בין התאוריות המקובלות בתחום הרפואה הקשורות לכאבי הראש המקבציים, התאוריה של הפרעה בהיפותלמוס היא המקובלת ביותר. סיבה זאת יכולה להסביר מדוע כאבי הראש קורים דווקא בשעה מסוימת כל יום בדיוק מפליא ובעונה ספציפית. ההסבר הוא שאחד מתפקידיו של ההיפותלמוס הוא הפעלת השעון הביולוגי של הגוף.
ההיפותלמוס אחראי בין היתר על השעון הביולוגי, חוש הריח, תחושת העייפות, קבלת אותות הנשלחים מהלב ומהקיבה ועוד.
פתופיזיולוגיה > גנטיקה

ישנם מחקרים הטוענים להשפעת הגנטיקה של האדם על כאבי הראש המקבציים. עם זאת, לא נמצא גן "אשם" הגורם למחלה. הסיכוי לקבל את המחלה בתורשה מקרובים מדרגה ראשונה הוא גבוה, לעומת תורשתיות המחלה בין קרובים מדרגות רחוקות יותר שהסיכוי הוא נמוך. למרות החששות של התערבות הגנים בגרימה למחלה, מסתבר שהשפעת הגנים על כאבי הראש המקבציים נמוכה בהשוואה לכאבי ראש אחרים.
פתופיזיולוגיה > גורמים נוספים

רוב החולים יכולים להעיד על גורמים שמעוררים את כאבי הראש בזמן המקבץ ("טריגרים"). הטריגר השכיח ביותר הוא צריכה של משקאות אלכוהולים. מספיק לצרוך משקה עם אחוז נמוך של אלכוהול ובכמות קטנה על מנת לעורר את כאב הראש.[דרוש מקור]. טריגרים חזקים נוספים הם ניטרוגליצרין (המשמש לשיכוך כאבי חזה והורדת לחץ דם), וכדורים ממשפחת PDE5 כמו ויאגרה, סיאליס ודומיהם, הרחה של בשמים שונים, חומרי ניקוי, וריחות חריפים אחרים. נמנום בשעות הצהריים יכול לגרום לכאב בשעה שלחלק אחר חוסר שעות שינה יכול לגרום לכאב. חלק מהסובלים מעידים על טריגרים במזון, כגון שוקולד, בננות, גבינות שמנות, חומץ ועוד.[דרוש מקור]
החלק הדיאטתי של הגורמים תמיד נתון לוויכוח מכיוון שיש חולים עליהם לא משפיעים גורמים תזונתיים.
בין הסובלים מכאב ראש מקבצי ישנו שיעור גדול של מעשנים, אך גמילה מסיגריות לרוב לא משפרת את מצבם.
איבחון

שכיחותה הנמוכה של התופעה ותסמיניה המזכירים את תופעת המגרנות, הנפוצות בהרבה, מקשים על תהליך האבחון. מטופלים רבים מקבלים טיפול תרופתי המותאם למגרנות, אשר אינו מוביל לתוצאות, ובהמשך נשלחים לבדיקות ראייה, הסתכלות פסיכולוגית, עקירת שיניים, בדיקות סינוסים ועוד. מסיבה זו רבים הסובלים מהתופעה מאובחנים רק לאחר שנים רבות.
תיאור הכאב, תכיפותו ותגובתו של המטופל עשויים לעזור לרופא לאבחן את התופעה ולהבדיל אותה ממגרנות או כאבי ראש אחרים. לדוגמה, מאפיין בולט של כאבי הראש המקבציים הוא התנהגות היפראקטיבית הכוללת תנועות רבות, במיטה, על הכיסא או אף בהליכה מהירה בחדר, תוך כדי הפעלת לחץ על אזור הכאב ואף דפיקות על האזור, זאת בניגוד למגרנות אשר הסובלים מהם לרוב מנסים לנוח ללא תזוזה לטובת הקלה על הכאב.
מאפיין בולט נוסף הוא תכיפות ההתקפים, לרוב התקף אחד עד חמישה ביום למשך תקופה של מספר ימים עד מספר שבועות, ואחריהם הפסקה ארוכה. מאפיין זה, אף על פי שאינו ייחודי באופן מוחלט לכאבי הראש המקבציים, עוזר בתהליך האבחון.
טיפול

משככי כאבים רגילים המשמשים לטיפול בכאבי ראש ומיגרנות (כמו אספירין, איבורופן, קודאין וכו') נמצאו כלא יעילים נגד כאב מקבצי.

הטיפול בכאבים מקבציים מתחלק לטיפול קוטל (שמפסיק את הכאב כשהוא קורה) וטיפול מונע (שעוסק בצמצום משך הכאב, תקופת המקבץ ותדירות הכאבים).
טיפול > טיפולים קוטלים

כאבי הראש המקבציים מפריעים לניהול שגרה בחיי היומיום (ראו תסמינים וכאב). לכן הטיפולים הקוטלים הם בסדר העדיפויות של החולים. בין הטיפולים הנפוצים ניתן למצוא :
טיפול > טיפולים קוטלים > חמצן

בזמן התקף, חולים רבים טוענים ששאיפה של 100% חמצן יכולה לקטול את הכאב. כדי שהחמצן יהיה יעיל צריך לשאוף אותו בלחץ של לפחות 7 ליטרים בדקה בעזרת מסיכת הנשמה (כמובן שבמקרים מסוימים ניתן לשאוף גם בלחץ של 15 ליטר לדקה או יותר אם הכאב לא עובר). השימוש בחמצן נעשה בין דקה ל-15 דקות. חשוב לציין שהחמצן עוזר לרוב רק בתחילתו של ההתקף ושימוש בחמצן בשיא ההתקף יכול שלא לעזור. השימוש בחמצן יעיל רק במקרים שההתקף קורה כאשר ישנה זמינות מיידית לחמצן. זמינות זו מוגבלת בשל משקלם של בלוני החמצן אשר לא מאפשרים נשיאה שוטפת שלהם. 

בישראל, הטיפול בחמצן כלול בסל הבריאות. ניתן לפנות לרופא נוירולוג כדי שירשום מרשם לשימוש בחמצן רפואי. לא ניתן להשיג חמצן רפואי ללא מרשם.
טיפול > טיפולים קוטלים > טריפטנים

שימוש בתרופות ממשפחת הטריפטנים כמו סומטריפטן (אימיטרקס) נמצאו יעילים בהקלת הכאבים והתסימנים בשעת התקף. אך לאור הזמן הארוך יחסית עד להתחלת הפעולה של כדורים הם לא מתאימים לטיפול בכאב ראש מקבצי ולכן צורכים את הטריפטנים בצורה של זריקה עצמית, תרסיס לאף או טבלית מסיסה.